**ОДОБРЯВАМ:**

**ДАУД АЛЯОВЛУ**

**КМЕТ НА ОБЩИНА ЦАР КАЛОЯН**

**ТЕХНИЧЕСКО ЗАДАНИЕ**

**ЗА ПРОЕКТИРАНЕ**

**ОБЕКТ**: **„РЕХАБИЛИТАЦИЯ И БЛАГОУСТРОЯВАНЕ НА ПРИЛЕЖАЩОТО ПРОСТРАНСТВО КЪМ СОУ”ХРИСТО БОТЕВ” - ГР.ЦАР КАЛОЯН“**

**ФАЗА: ТЕХНИЧЕСКИ ПРОЕКТ**

**Възложител: ОБЩИНА ЦАР КАЛОЯН**

**І. ЦЕЛ НА ПРОЕКТА**

***Основната цел на проекта е подобряване привлекателността и качеството на живот, подобряване възможностите за спорт и занимания на открито на подрастващото поколение, създаването на благоприятна среда, която отговаря на високи естетически критерии.***

**Специфични цели:**

* Повишаване нивото на естетика и достъпност;
* Възпитателно и здравословно въздействие върху качеството на живот на подрастващото поколение;
* Осигуряване възможности за практикуване на различни спортове;
* Осигуряване на достъпна среда за хората с увреждания и социализирането им.

**ІІ. ОБХВАТ НА ПРОЕКТА**

Техническият инвестиционен проект обхваща реконструкция на спортна площадка на СОУ „Христо Ботев” в гр.Цар Калоян, което се намира на ул.”София” №2 и е разположено в УПИ ІХ-1225 в кв.70, отреден за „Училище” по плана на града. Основното училище е разположено на площ от 7620 кв.м. с построената н него двуетажна училищна сграда и физкултурен салон. Урегулирания поземлен имот е собственост на общината и за него има съставен Акт за публична общинска собственост №376 от 26.01.2012 г.

**ІІІ. ИЗИСКВАНИЯ ПРИ ПРОЕКТИРАНЕТО**

Инвестиционният проект да бъде изработен във фаза„технически”.

Проектните разработки по всички части следва да отговарят на изискванията залегнали в:

* Закона за устройство на територията
* Наредба №4/21.05.2001г. за обхвата и съдържанието на инвестиционните проекти,
* Наредба №7/22.12.2003 г. за правила и нормативи за устройството на отделните видове територии и устройствени зони
* Наредба №1/12.01.2009г. за условията и реда за устройството и безопасността на площадките за игра.
* Инструкция № 34 за хигиената на спортните обекти и екипировка, издадена от Министерството на народното здраве от 1975 г.,изм.1084 г., изм.2002 г.
* Наредба №4/01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хора с увреждания
* Наредба №2/22.03.2004г. минимални изисквания за здравословни и безопасни условия на труд при извършване на строително монтажните работи;

**ІV.** **СПЕЦИФИЧНИ ИЗИСКВАНИЯ КЪМ ОТДЕЛНИТЕ ПРОЕКТНИ ЧАСТИ**

***1.Част „Паркоустройство и благоустройство”***

Проектната разработка да даде цялостно решение на свободния от застрояване терен – разположение на площадките, връзка между тях. Да се предвиди подходящо благоустрояване на целия терен.

Конкретни изисквания към техническия проект:

* реконструкция на съществуващото мултифункционално игрище, разположено в западната част на имота – по възможност да се увеличат размерите му с цел на него да се играе футбол на малки вратички; да се предвиди нова настилка и нова защитна мрежа за улавяне на отклонили се топки;
* реконструкция на съществуващата асфалтова площ и обособяване на отделни площадки за игра на баскетбол, волейбол, хандбал, покрити със саморазливна спортна настилка на акрилна основа или друга подходяща за избрания вид спорт настилка, съгласувана с общината;
* обособяване на зона за фитнес на открито със съответните уреди в зелените площи;
* около спортното игрище да се разположат скамейки за почивка, изчакване и наблюдаване на игрите;
* осигуряване на достъпна среда за хората с увреждания и социализирането им;
* част от съоръженията, разположени в спортната площадка, да бъдат съобразени с нуждите на хората в неравностойно положение.

***2. Част „Електро”***

Проектът да предвижда осветление на спортните площадки чрез използване на съвременни осветителни тела с минимален разход за постигане на енергийно ефективно осветление.

Обектите да се захранят с електрическа енергия съгласно указания за начина на присъединяване към електроразпределителната мрежа, издадени от електроразпределителното дружество.

***3. Част „Геодезия”***

Да се извърши подробно геодезическо заснемане на съществуващия терен в обхват необходим за изработване на проектите.

Да се разработи „Вертикална планировка”, която да даде решение за повърхностното оттичане на дъждовните води към зелените площи. Да се изготви „Трасировъчен план” с определени проектни координати на характерните точки.

***4. План за безопасност и здраве***

За всеки подобект да се изготви план за безопасност и здраве съгласно Наредба №2/22.03.2004 г. за минимални изисквания за здравословни и безопасни условия на труд при извършване на строителни и монтажни работи с необходимите графични материали в подходящ мащаб, обяснителна записка и:

-Подробни инструкции, определени от производителя на спортни съоръжения за разполагане, ползване и монтаж, включително и сертификати и протоколи от изпитванията;

-Инструкции за ударопоглъщащите настилки и указания за полагане, поддържане и контрол, конкретни изисквания за дебелината в зависимост от височината съгласно БДС EN 1177.

***5. Част План за управление на строителните отпадъци***с обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.);

***6. Част Пожарна безопасност***

Да се разработи част „Пожарна безопасност" съгласно §10 от ДР на Наредба №1з- 1971/2009 г. на МВР и МРРБ за строително-технически правила и норми за осигуряване на безопасност при пожар (ДВ бр.96/2009 г.), като обхватът и съдържанието да бъдат съгласно Приложение №3 от наредбата.

***7. Проектно сметна документация***

За всички части от проекта да бъдат изготвени количествени сметки, включващи всички строително-монтажни работи необходими за изпълнението на обекта. Да се изготви обобщена количествена сметка за целия обект и количествено-стойностна сметка.

Техническите проекти по всички части/специалности следва да се разработят в съответствие с приложената скица на поземления имот, както и съгласно изходните данни за проектиране, предоставени от експлоатационните предприятия.

Проектът да се предаде в три оригинални екземпляра в отделни папки и един на СD.

Проектите на хартиен носител да бъдат подписани от правоспособни проектанти по съответните специалности и съгласувани.

**V.ИЗХОДНИ ДАННИ**

- Актуална скица с виза за проектиране

- Акт за общинска собственост

**Изготвил:………………………**